Karsten Fledelius
Karsten Fledelius, f. 23.2.1940, dansk historiker; lektor ved Københavns Universitet fra 1973, fra 1986 ved Institut for Film- og Medievidenskab. Fledelius er virksom som historieformidler i bl.a. radio og tv; han modtog i 1999 Rosenkjærprisen for denne indsats. Som Balkanspecialist har han ofte virket som kommentator og skribent; han har bl.a. skrevet Vanviddets vidner (2000, s.m. Birte Weiss).
Karsten Fledelius har endvidere været aktiv inden for kirkelige sammenhænge, bl.a. som bestyrelsesmedlem af Landsforeningen af menighedsrådsmedlemmer 2001-05 og fra 2009 og som medlem af Det Mellemkirkelige Råd 1998-2002.